### Beslutning

Carina Jepsen, Øvli Svendsen, Emilie Paulsen, Carsten Petersen og Alf Kristensen kunne tiltræde indstillingen i overensstemmelse med Magistratens anbefaling.

 Alex Jensen tog forbehold med henblik på en nærmere drøftelse i byrådsgruppen.

 Kåre Pedersen var forhindret i at deltage i udvalgets behandling af sagen.

Der indstilles kommunal kapitaltilførsel samt garanti til lån til finansiering af renovering af Boligforeningen 10. marts 1943, afdeling 1, [adresse] i Risskov. Renoveringen er støttet af Landsbyggefonden.

### Resumé

Dybbølparken i Risskov er en afdeling, der ikke er blevet væsentligt opdateret siden opførelsen i 1940´erne og trænger til en renovering og modernisering. En opgave, der ikke kan løftes uden Landsbyggefondens, boligorganisationens og kommunens støtte.

 De støttede lån til renoveringen andrager ca. 48 mio.  kr., og det kommunale garantikrav vurderes at være på op til 100 %. Landsbyggefonden regaranterer 50 % af garantien.

 Herudover forudsætter renoveringen ustøttede lån på ca. 55 mio. kr., som ikke kræver kommunal garanti.

 Renoveringen indebærer endvidere en kapitaltilførsel, hvor kommunens andel (20%) udgør 100.000 kr., der finansieres fra engangsbudget hos Teknik og Miljø til kapitaltilførsler.

### Indstilling

At 1)    byrådet godkender projektet og garanterer samtidig i nødvendigt omfang for lånene.

 At 2)    byrådet godkender kapitaltilførsel til finansieringen, hvor kommunens andel (20%) udgør 100.000 kr., der finansieres fra engangsbudget hos Teknik og Miljø til kapitaltilførsler.

 At 3)    byrådet giver Teknik og Miljø bemyndigelse til at regulere den endelige anskaffelsessum og medfølgende garantier på op til 20 % som følge af fx indekseringer og mindre projekttilpasninger.

### Sagens forløb

29-09-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-10-2016 Magistraten
Fremsendes til [adresse] med bemærkning, at Magistraten i mødet den 3. oktober 2016 anbefaler, at byrådet tiltræder Magistratsafdelingen for Teknik og Miljøs indstilling af den 12. september 2016.
 12-10-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 12. oktober 2016.
 24-10-2016 Teknisk Udvalg
Carina Jepsen, Øvli Svendsen, Emilie Paulsen, Carsten Petersen og Alf Kristensen kunne tiltræde indstillingen i overensstemmelse med Magistratens anbefaling.

 Alex Jensen tog forbehold med henblik på en nærmere drøftelse i byrådsgruppen.

 Kåre Pedersen var forhindret i at deltage i udvalgets behandling af sagen.